《海棠 其一》
宋代·石扬休

化工裁剪用功专，濯锦江头价最偏。酷爱几思凭画手，难题浑最挫诗权。

艳凝绛缬深深染，树认红绡密密连。因想当年武平一，枝枝眷赐侍臣先。

作者简介：（995—1057）眉州人，字昌言。少孤力学。仁宗景祐四年进士。累官刑部员外郎、知制诰，同判太常寺。上疏力请广言路、尊儒术、防壅蔽、强宗室、重农桑、禁奢侈，有补于时。为人纯素忠谨，以律度自居。